Regionális Gazdasági Igazgató (RGI)
Olyan agilis, felelős vezetőt keresünk, aki nemzetközi környezetben megszerzett tudásával képes külképviseleteink modern, hatékony és stabil működését biztosítani.
A pozíció küldetése
Regionális Gazdasági Igazgatóként (RGI) te felelsz az adott gazdasági régióhoz tartozó nagykövetségek és konzulátusok zökkenőmentes, biztonságos és gazdaságos mindennapjaiért.
A pozíció klasszikus mátrix szervezetben működik: gazdálkodási kérdésekben a budapesti központtal állsz közvetlen kapcsolatban, míg helyben a misszióvezetők stratégiai partnereként biztosítod a diplomáciai célok elérésének operatív feltételeit.
Főbb felelősségi körök és feladatok
· Integritás és folyamatkontroll:
Szabályos, átlátható működés garantálása. Az esetleges anomáliák vagy kockázatok proaktív azonosítása, azonnali kezelése és a központ transzparens tájékoztatása.
· Komplex vagyongazdálkodás és üzemeltetés:
A régióhoz tartozó külképviseletek teljes pénz-, ingó- és ingatlanvagyonának felelős, közvetlen irányítása, üzemeltetése és rendszeres karbantartása.
· Erőforrás-allokáció és költségvetési felügyelet:
A rendelkezésre álló költségvetés és kapacitások hatékony, gazdaságos felhasználása, pénzügyi ellenőrzési feladatok és önálló döntéshozatal (kiadmányozási jogkör) a hatáskörbe tartozó területeken.
· Operatív csapatvezetés:
A külképviseleteken működő gazdasági, műszaki és adminisztratív munkatársak (kihelyezettek és helyi alkalmazottak) közvetlen szakmai irányítása, feladatkiosztása, valamint a munkakörök folyamatos naprakészen tartása.
· Stratégiai együttműködés a misszióvezetéssel:
Szoros partnerség a misszióvezetőkkel; olyan proaktív háttértámogatás nyújtása, amely közvetlenül szolgálja a képviselet szakmai és külpolitikai sikereit.
Téged keresünk, ha:
· Vezetői és gazdálkodási szemlélettel rendelkezel:
Tapasztalt vagy költségvetés-tervezésben, létesítménygazdálkodásban és operatív folyamatok irányításában (akár multinacionális környezetből, versenyszférából érkezve).
· Mátrix környezetben is magabiztos vagy:
Képes vagy párhuzamos prioritásokat kezelni, egyszerre megfelelni a központi pénzügyi irányításnak és a helyi partnerek igényeinek.
· Megingathatatlan az integritásod:
A transzparencia, a jogszabályi megfelelőség és a szakmai etika számodra alapérték.
· Megoldásfókuszú és proaktív vagy:
Nem a problémákat, hanem a megoldási útvonalakat látod; önálló döntéshozóként gyorsan és higgadtan reagálsz váratlan helyzetekben is.
· Kiváló a diplomáciai és együttműködési készséged:
Képes vagy motiválni egy multikulturális csapatot és partnerséget építeni magas szintű vezetőkkel.
Pályázati feltételek
· Felsőfokú végzettség (kizárólag gazdasági-pénzügyi, vagy jogi végzettség).
· Releváns gazdasági, pénzügyi vagy operatív/üzemeltetési vezetői tapasztalat.
· Felsőfokú idegennyelv-tudás legalább egy nyelvből, további nyelvismeret jelentős előnyt jelent.
· Kifogástalan előélet és a nemzetbiztonsági ellenőrzés lefolytatásának vállalása.
Amit kínálunk
· Versenyképes fizetés
· Kormánytisztviselői jogviszony
· Valódi hatás és döntési autonómia: Nem csupán adminisztrálsz; önálló kiadmányozási jogkörrel, felelős vezetőként formálod a működést.
· Diplomáciai státusz és külföldi szolgálat: Rangos nemzetközi környezet, külképviseleti kihelyezés.
· Komplex, változatos kihívások: Pénzügy, HR, ingatlan- és projektmenedzsment feladatok ötvözete nemzetközi környezetben.
A pályázatok benyújtásának módja: 
· A pályázatot elektronikus úton, a ghat@mfa.gov.hu  e-mail címre kérjük benyújtani

